Samkvæmt tilkynningu frá Landhelgisgæslunni tóku Danir vel í hjálparbeiðni Landhelgisgæslunnar og var danskri C130 Hercules-flugvél flughersins , sem var skammt undan ströndum Íslands , snúið við og lenti vélin á Reykjavíkurflugvelli kl. 11:48 . Vélin flytur kafara , björgunarsveitarmenn og búnað norður á Akureyri til að aðstoða við leitina . Laust fyrir kl 22:00 í gærkvöldi barst lögreglunni á Norðurlandi eystra tilkynning um að maður hefði fallið í ána en hann hafði verið við annan mann að vinna við stíflu sem er í ánni þegar krapaskafl hreif hann með sér . Björgunaraðilar hafa þegar notið liðsinnis tveggja þyrla Landhelgisgæslunnar .